
Beskrivelse av instituttlederprogrammet ved UiO 2025 -26 

Beskrivelsen tjener som utgangspunkt for planlegging av programmet 2027-28. Justeringer vil kunne forekomme.

Nedenfor er en kort beskrivelse av Instituttlederprogrammet 2025-26. Programmet ble første gang gjennomført i 2023-24 (som en pilot). 


Formål
Instituttlederprogrammet ved UiO tar utgangspunkt i at instituttlederrollen er en strategisk lederrolle. Programmet understøtter langsiktig tenkning i lederrollen, og skal bidra til å realisere strategisk potensiale i organisasjonen. Det skal støtte lederne i utvikling av enhetlig ledelse ved instituttet, og styrke sammenheng mellom nivåene i organisasjonen. Et viktig formål er også å gi instituttlederne en god arena for instituttlederne til å dele praksis og reflektere over utfordringer. Det skaper større trygghet i lederrollen og bidrar til å bygge en ledelseskultur på tvers av virksomheten. 

Målgruppe 
Målgruppen er instituttledere. Ledere for sentre med instituttliknende struktur, og som i tillegg har en faglig strategisk rolle og en ledergruppe de leder, er også aktuelle. Museumsledere på nivå 3 i organisasjonen kan også være aktuelle.
 
Rammer
Tidsrammen var fra kl. 0930 første dag til ca kl. 1600 andre dag. Den enkelte deltaker ble knyttet til en læringsgruppe. Det var 4 møter i læringsgruppene på 3-5 timer hver i tillegg til samlingene. Møtene var obligatoriske og fasilitert, den siste ble gjennomført ufasilitert. 

Antall deltakere og prioritering
Prioritering av deltakere skjer etter kriteriene nedenfor. Programmet har en kapasitet på 25 deltakere.

1. Nye instituttledere  
2. Instituttledere i andre år av perioden  
3. Instituttledere i tredje eller fjerde år som vurderer å søke/stille til valg for en ny periode 
4. Instituttledere i første år av annen periode  
5. Senterledere eller enhetsledere på nivå 4 som leder enheter med instituttliknende struktur (har en strategisk rolle i organisasjonen, personalansvar og en ledergruppe de leder) 

Programmet 2025 – 26 var det 20 deltakere. Da åremåls-/valgperioder for instituttledere ikke er synkrone, vil programmet besto det av både deltakere med ledererfaring og nye instituttledere der noen var uten tidligere linjelederfaring. 

Organisering: 
En styringsgruppe bestående av to dekaner og en instituttleder ivaretok ansvaret for programmet på vegne av universitetsledelsen. Styringsgruppen bidro også i gjennomføring av programmet. 
Programmet administreres Organisasjons- og personalavdelingen, og to administrative ressurser samarbeidet med eksterne leverandører om utvikling og bidrar i utvikling og gjennomføring. 

Organiseringen viderføres.


Innhold
Oversiktsfigur:

Beskrivelse
Forberedelse
Deltakere ble invitert til en forberedelsessamtale. Formål er forventningsavklaring og å forberede deltakerens læringsprosess. Samtalen skal gi innblikk i deltakerens ledelsessituasjon og utfordringer, og være en anledning til å reflektere over dette. Til samlingen fikk deltakerne et forberedelsesarbeid om strategiske muligheter og utfordringer ved eget institutt.

Første samling 
Programmets første samling «Fra innsiden og ut» handlet om å etablere et felles grunnlag for hva strategisk ledelse ved et universitet er. I samlingen ble det bygget videre på utviklingsområder i strategisk ledelse; i instituttlederrollen, i samspillet i ledergruppen og med det administrative støtteapparatet. Samspillsoner og utvikling av miljøene ved instituttet er også tema. I læringsgrupper ble det arbeidet videre med deltakernes egne utfordringer.


Andre samling
Hovedtema for programmets samling «Fra utsiden og inn» er hvordan sektor- og samfunnsutvikling påvirker organisasjonen og ledelse ved universitet, og hva det kan bety for ledelse på ulike områder, innen forskning, undervisning og administrasjon, og for organisering og samarbeid på tvers i virksomheten. Kulturendring og endringsledelse var også tema. 


Tredje og siste samling 
Samlingen «Strategi og hverdagsledelse» handlet spesielt om å koblingen mellom daglig ledelse og langsiktig og strategisk ledelse. Den handler om instituttlederens ulike ledelsesarenaer, perspektiver på ledelse, påvirkning i lederrollen, samt hvordan arbeide videre med å omsette læring til handling i egen rolle.

Læringsgrupper:
Læringsgruppene har som særlig formål å støtte personlig utvikling og læring hos deltakerne, gjennom å dele erfaring og lære av hverandre. Læringsgruppene møttes både på og mellom fellessamlingene for å arbeide med ulike temaer og øvelser, særlig knyttet til egne lederutfordringer og refleksjon over praksis. Læringsgruppene er obligatoriske.

Hjemmeoppgaver
Deltakerne fikk hjemmeoppgaver som det ble arbeidet videre med både i læringsgrupper og på fellessamlingene. Oppgavene var knyttet til refleksjon over egen rolle og strategisk ledelse samt utprøving av metoder i egen arbeidssituasjon, f.eks rolleanalyse, arbeid med videreutvikling av eget strategisk case, utprøving og refleksjon over egen lederstil og kommunikasjon i ulike ledelsessituasjoner.

Kobling mellom nivåene i organisasjonen
I ble fakultetsnivået (deltakernes dekaner) koblet på, blant annet gjennom hjemmeoppgaver med strategiske tema. Rektor og styringsgruppens medlemmer bidro også i programmet.

Viderutvikling av programmet:
Programmet fikk gode tilbakemeldinger, spesielt på helheten som et strategisk lederprogram. Økt bevissthet om lederrollen, strategisk forståelse og nytt blikk på egen ledelsespraksis var særlig tydelig i tilbakemeldingene. Bidrag fra ledernivåene over ble ansett som svært nyttig, og arbeidet i læringsgruppene oppleves som særlig utbytterikt. På bakgrunn av erfaringer med og evalueringer av de to gjennomføringene ønsker UiO å videreføre programmet som et strategisk lederprogram med hovedelementer. 

